# Predrag Lucić

| Predrag Lucić |
| --- |
| **Predrag Lucić** (2013.) |
| Biografske informacije |
| Rođenje | (1964-februara-12)12. februara 1964. Split, SR Hrvatska, SFRJ |
| Smrt | 10. januara 2018. (dob: 53) |
| Nacionalnost | hrvatska |
| Obrazovanje |
| Zanimanje | novinar i književnik |
| Opus |
| 1985–2018 |
| Književne vrste | poezija, satira |
| Teme | politička zbilja |
| Jezik | srpskohrvatski: hrvatska varijanta |
| Znamenita djela |
| *Haiku haiku jebem ti maiku – Velika Feralova pjesmarica* *Sun Tzu na prozorčiću* *Bezgaća povijesne zbiljnosti* *Gusle u magli* |
| Nagrade |
| **Nagrada Kočićevo pero** 2013 *za djelo Gusle u magli* **Nagrada Judita** 2017 *za najbolje postignuće u dramskom programu 63. Splitskog ljeta* |

**Predrag Lucić** (Split, 12. II. 1964. – Split, 10. I. 2018.), hrvatski novinar, književnik i redatelj.

## Biografija

Osnovnu i srednju školu završio je u Splitu. Studirao kazališnu i radio režiju na Fakultetu dramskih umjetnosti u Beogradu. Režirao u Beogradu, Splitu i Tuzli.

Na Splitskom ljetu 1987. godine napravio festivalske novine *Summer Times*. Od siječnja 1985. povremeno surađuje u *Feralu*, satiričnom podlistku *Nedjeljne Dalmacije*. Od 1988. je stalni autor *Ferala*. Od iste godine u *Omladinskoj iskri* piše kolumnu "Drugačije mlad", uređuje kulturnu rubriku i duhoviti podlistak "Le Spizd".

U *Nedjeljnoj Dalmaciji* 1989. počinje raditi kao novinar-terenac, a s Viktorom Ivančićem i Borisom Dežulovićem proširuje *Feral* koji tada dobiva svoje puno ime *Feral Tribune*. Ujesen 1990. s *Feral Tribuneom* seli u *Slobodnu Dalmaciju*, gdje radi i kao predratni i ratni reporter.

Kabare "Melodije uma i Neuma" Predraga Lucića (lijevo) i Borisa Dežulovića (sredina) u Sarajevu 2009.U ožujku 1993. napušta *Slobodnu Dalmaciju* i sa skupinom kolega pokreće satiričko-politički dvotjednik *Feral Tribune*. Prve brojeve lista potpisuje kao glavni i odgovorni urednik. U prosincu 1993. *Feral Tribune* postaje tjednik, nagrađivan u inozemstvu toliko da „*je Feral dobio više inozemnih nagrada nego cjelokupno hrvatsko novinarstvo u cijeloj svojoj povijesti. Proglašen je i najboljim satiričnim listom u svijetu.*“ Lucić u *Feralu* radi kao urednik lista, autor tekstova, uređuje web-stranice, kreira fotomontaže, ispisuje i uređuje razne rubrike, te pokreće i uređuje "Biblioteku Feral Tribune". Kad je nakon petnaest godina *Feral* 2008. ugašen, Lucić prelazi u *Novi list*, gdje kao kolumnist piše dnevnu rubriku "Trafika Predraga Lucića".

Pjesničke, prozne i dramske tekstove objavljivao u časopisima *Fantom slobode*, *Ars*, *Sarajevske sveske* i *Naše pismo*.

Član je Hrvatskog društva pisaca i Hrvatskog centra P.E.N.-a. Potpisnik je Deklaracije o zajedničkom jeziku.

## Djela

* *Greatest Shits – Antologija suvremene hrvatske gluposti*, u koautorstvu s Borisom Dežulovićem prvo izdanje, 1998., drugo 1999.; Biblioteka Feral Tribune, Split.(NSK).
* *Haiku haiku jebem ti maiku – Velika Feralova pjesmarica* - satirične pjesme Biblioteka Feral Tribune, Split, 2003. (NSK).
* *Ljubavnici iz Verone* - Biblioteka Moderna poezija, HDP/Durieux, Zagreb, 2007. (NSK).
* *Sun Tzu na prozorčiću* - satira Algoritam Zagreb, 2009. (NSK).
* *Bezgaća povijesne zbiljnosti 1* - Algoritam Zagreb, 2010. satirična poezija (NSK).
* *Bezgaća povijesne zbiljnosti 2* - Algoritam Zagreb, 2010. satirična poezija
* *Gusle u magli* - Algoritam Zagreb, 2013. (NSK).

## Nagrade

* 2013. nagrada Kočićevo pero za djelo *Gusle u magli*
* 2017. nagrada Judita za najbolje postignuće u dramskom programu 63. Splitskog ljeta

## Povezano

* Feral Tribune
* Novi list
* Boris Dežulović
* Viktor Ivančić

## Reference

## Literatura

* Gudžević, Sinan (2013). *Protiv svih nastava: parodije Predraga Lucića*. KaLibar. Zagreb: Algoritam. str. 160. ISBN 978-953-3166-19-3.  (NSK).
* Pavelić, Boris (2014). *Smijeh slobode: uvod u Feral Tribune*. Biblioteka Monografije ; knj. 7. Zagreb: Adamić. str. 688. ISBN 978-953-219-492-0.  (NSK).

## Vanjske veze

* Hrvatsko društvo pisaca - Predrag Lucić Arhivirano 2018-01-13 na Wayback Machine-u
* Predrag Lucić u online katalogu Nacionalne i sveučilišne knjižnice u Zagrebu
* Djela čiji je autor ili tema Predrag Lucić u bibliotekama (WorldCat katalog)
* Predrag Lucić u katalogu Kongrasne biblioteke
* Predrag Lucić na sajtu IMDb
* Djela čiji je autor Predrag Lucić Arhivirano 2022-01-22 na Wayback Machine-u u međunarodnoj normativnoj datoteci VIAF
* Djela Predraga Lucića u Open Library
* Djela kojima je (su)autor Predrag Lucić dostupna u digitalnoj biblioteci HathiTrust
* Predrag Lucić u katalogu Njemačke nacionalne knjižnice
* Indeksiranost djela Predraga Lucića u LibraryThing
* 1994. u redakciji Ferala na YouTubeu
* 2011. Melodije borbe i pretvorbe na YouTubeu
* 2014. intervju na YouTubeu